দীর্ঘদিন ধরে পানীয় জলের সমস্যায় খোকলাবস্তির বাসিন্দারা

জয়গাঁ: তীব্র তাপপ্রবাহে পুড়ছে বাংলা। হাঁসফাঁস গরমে নাডেহাল সাধাপণ মানুষ। এর মধ্যেই জলের কষ্টে (Drinking Water Problem) ভুগছেন আলিপুরদুয়ার জেলার জয়গাঁ (Jaigaon of Aluripurduar) খোকলাবস্তির বাসিন্দারা। দু বছর আগে এলাকাজুড়ে বসানো হয়ে ছিল সরকারি প্রকল্পের জলের পাইপ। এখনও অবধি সেই পরিষেবা পাইনি কেউ। বাধ্য হয়ে বেসরকারিভাবে জল কিনে খেতে হচ্ছে বাসিন্দাদের। এলাকাজুড়ে বসানো সরকারি জলের পাইপও ফেটে গিয়েছে। ফলে আদৌ সরকারি জলের পরিষেবা পাবেন কী না সেই প্রশ্নই ঘুরপাক খাচ্ছে এলাকাবাসীদের মনে। এই গরমে জলকষ্টে ভুগছেন এলকার কয়েক হাজার পরিবার। বাসিন্দারা জানান, দুবছর আগে এলাকায় বাড়ি বাড়ি সরকারি জলের পাইপ বসানো হলেও এখনও সেই পরিষেবা আমরা পাইনি। বেসরকারি ভাবে জল কিনে পান করতে হচ্ছে আমাদের। বারবার সমস্যা কথা প্রশাসনকে জানিয়েও কোনও আধিকারিক পরিদর্শনে আসেনি।